જોકે ‘ઉપર’ના સ્તરના નિર્દેશથી અમદાવાદ કોર્પોરેશન ‘સ્વચ્છ ભારત મિશન’ ઊજવશે. તા.૧૫ ફેબ્રુઆરીથી છેક ફેબ્રુઆરીના અંત સુધી આ મિશન ચાલશે. આ મિશનમાં તમામ મ્યુનિ. હોસ્પિટલો અને પ્રાથમિક આરોગ્ય કેન્દ્રોમાં સાફસફાઈ હાથ ધરાશે. આમ પણ હેલ્થ વિભાગ પાસે નાગરિકોલક્ષી સમસ્યાઓની ભરમાર છે. ફોગીંગના અભાવે મચ્છરોનો ઉપદ્રવ બારે મહિનાઓ થતાં લોકો પરેશાન છે એટલે ફક્ત મ્યુનિ. હોસ્પિટલો પ્રાથમિક આરોગ્ય કેન્દ્રોને ‘સ્વચ્છ’ કરવાથી કશું થવાનું નથી, પરંતુ સ્વચ્છ ભારત મિશન માટે તંત્રને રૂ.૨૦૯ કરોડની કેન્દ્રની ગ્રાંટ મળવાની હોઈ સત્તાવાળાઓને પણ છૂટકે-નાછૂટકે આવા કાર્યક્રમો કરીને ‘ઓનપેપર’ સ્વચ્છતા બતાવવી પડે આ અંગે હેલ્થ કમિટીના ચેરમેન દિનેશ દેસાઈને પૂછતાં તેઓ કહે છે, “આગામી તા.૧૫થી ૨૮ ફેબ્રુઆરી દરમિયાનનું ‘સ્વચ્છ ભારત મિશન’ પૂરેપૂરી ગંભીરતાથી હાથ ધરાશે, જેમાં કોઈ પણ પ્રકારની ઢીલ નહીં હોય. હું મોનિટરિંગ કરીશ અને આપણું શહેર સ્વચ્છ બનવા તરફ આગળ વધશે.”